Den Vest-Sjællandske Avis, 1816-03-09
De Betragtninger, som bleve anstillede i dette Blad over det Veierlig, som havde fundet Sted i forrige Aars Sommer og Efteraar, og de Formodninger, som derved bleve yttrede, tiene til et Beviis paa, hvorlidet Menneskene ere i Stand til at skue ind i Naturens Værksteder, og forud at bestemme, hvilke Forandringer de vil frembringe; saaledes havde man formodet, at Vinteren vilde blive meget streng, fordi Nordvestvinden havde blæst meget, og bragt, imod sin sædvanlige Egenskab, megen Regn med sig; som lod formode en stærk Sommervarme og Optøning af Jsen i de nordlige Egne, fordi man næsten ikke havde havt Østen Vind hele Sommeren og Vinteren igiennem; og fordi mange Kiendetegn traf ind, hvoraf Landmanden pleier at slutte sig til en haard Vin Vinter. Saaledes bemærker man fra Wiborg Egnen; at Skallerne bleve fangne i stor Mængde i Efteraaret i Loldrup Søe, som ligger 1/2 Miil fra Wiborg, og som efter 50 Aars Jagttagelse, skal være et Kiendetegn paa en streng Vinter; men uagtet alle disse Grunde og disse Kiendetegn, blev Vinteren saa mild, som kun faa Vintere har været, og var ikke nogle Dages stræng Frost indtruffet i Februar, saa kunde man have sagt, at man næsten ikke havde havt nogen Vinter; en Følge af at de vestlige Vinde, især Sydvest, bemægtigede sig saa godt som Eneherredømmet, og at de østlige Vinde, ligesom de vare udeblevne i Sommer og i Efteraaret, ogsaa udebleve i Vinter. Veierligets Beskaffenhed i disse 3 Maaneder har, efter Forfatterens Jagttagelser været følgende: De østlige Vinde syntes vel at vilde indfinde sig i Begyndelsen af December og bragde en Deel Snee, temmelig Frost og et høit Barometer Stand med sig; den 7de og 8de var et frygteligt Stormveir i Jylland, men det blæste kun til den 11te, da brød Vesten Vinden hiem, og rasede med vilde Storme især af Sydvest, (hvoraf den 14de og 15de vare frygtelige Stormsdage) indtil Enden af Maaneden. Barometret sank dybt til Regn og Blæst og derunder; Luften var altid tyk og opfyldt af Dunster (man saae kun Solen 5 Gange den hele Maaned) det sneede og regnede vildt og øsende; men Sneen blev snart opløst og bortskyllet; det gamle Aar hylte sig i Regn og i Taager, og drog mørkt og sørgeligt bort fra Jorden. Det nye Aar kom, men Januari Maaned beholdt den samme Character, som December havde havt, samme herskende vilde Vestenvinde; samme Afvexling af Snee og Slud og Regn, samme vedholdende tykke Luft, som unddrog Jorden Solens Blikke; samme lave Stand af Veirglasset; det sank den 9de Januar endog ned til stærk Storm, men som dennegang ikke bebudede nogen udmærket Storm, men blot overdrevne og voldsomme Regnskyl; Sneen kunde ikke blive liggende; indsvøbt i Taager, Regn og Mørke og udpisket af vilde Storme blev Jorden aldrig forundet Tid til at føre sig sin Vinterdragt. først i Slutningen af Maaneden begyndte østlige Vinde og en temmelig streng Frost at indfinde sig, Binduerne kunde i et Par Dage kun med Møie optøes, men dog var endnu ingen Bro lagt over Havet. Ved Februars Begyndelse syntes den forventede strenge Vinter at vilde indfinde sig; Vinden dreiede sig til Østen; Kulden tog til og blev meget haard, selv med Vestenvind frøs det overmaade stærkt, den 10 Febr. var Kulden i Kiøbenhavn 100, i Hamborg blev den ansat til 15, og til 14, i Kiøbenhavn den 8de Febr. Stranden blev opfyldt med Jis, Posternes Fart blev forhindret; Veiret beholdt sin hele Vildhed, som det havde havt Vinteren over, en uhyre Mængde Snee væltede ned, især var den 7de Febr. en Vinterdag, hvortil sielden har været Magen, i Henseende til Storm og Sneefog; al Forbindelse imellem Landet og Kiøbstæderne blev afbrudt, og i Kiøbstæderne selv, kunde man neppe komme fra den ene Gade til den anden, Husene bleve begravne under Sneedyngerne, og den lave Slette syntes omskabt til en vild Fieldegnmen den 11te Febr. rev Sydvestvinden igien sit gamle Herredømme til sig, og førte Storm og Mildhed, i Luften, Taage og tyk Luft med sig, dog saae man Solen i 16 Dage i denne Maaned, ikke heller formaaede det milde Veir at borttage al Snee af Markerne eller Jis af Stranden; men skrækkelige vare de Storme, som reiste sig fra Vesten, især den 16de opstode sande Orkan Byger. (Forts.)(Af udenl. Journ og indenl. Bl.)De